b'\n_START_ARTICLE_\nFranc Cvar\n_START_SECTION_\n\xc5\xbdivljenje\n_START_PARAGRAPH_\nPo \xc5\xa1tudiju v gimnaziji je vstopil v ljubljansko bogoslovje. 2. julija 1939 je bil posve\xc4\x8den za duhovnika, avgusta 1939 pa je bil nastavljen v slu\xc5\xbebo kaplana v \xc5\xa0entrupertu na Dolenjskem. Bil je aktiven pri delu z mladino, ki jih je zbiral v Marijino dru\xc5\xbebo in v Katoli\xc5\xa1ko akcijo._NEWLINE_Pri\xc5\xa1el je na seznam neza\xc5\xbeelenih oseb pri partizanih. 20. marca 1942 so ga prvi\xc4\x8d zasli\xc5\xa1evali in nato izpustili. S tamkaj\xc5\xa1njim \xc5\xbeupnikom Francetom Nahtigalom sta izvedela, da sta ogro\xc5\xbeena, vendar nista be\xc5\xbeala. Iz pripovedi Karla Ceglarja, salezijanca, je razvidno, da je pri\xc4\x8dakoval smrt, saj se je na predve\xc4\x8der umora od njega poslovil z besedami\xc2\xa0\xc2\xbbNa svidenje! Na svidenje v nebesih!\xc2\xab._NEWLINE_Stane Snoj pripoveduje, da so partizani\xc2\xa0\xc2\xbbkaplana Cvara privlekli neke no\xc4\x8di vsega umazanega pred \xc5\xbeupni\xc5\xa1\xc4\x8de k Sv. Kri\xc5\xbeu in zahtevali od \xc5\xbeupnika Albina Avgu\xc5\xa1tina, da jim odpre cerkev. Tam je pod strogo partizansko kontrolo zadnjikrat ma\xc5\xa1eval, \xc5\xbeupnik Albin pa mu je ministriral\xc2\xab\xc2\xa0...\xc2\xa0\xc2\xbbCvara so od tod odvlekli v gozd, od koder se ni ve\xc4\x8d vrnil.\xc2\xab_NEWLINE_Na smrt je bil obsojen 18. junij 1942 in usmr\xc4\x8den ob osmih zve\xc4\x8der. Po pripovedi so ga po mu\xc4\x8denju umorili in zakopali v Kotu, pozneje pa so \xc5\xbeupljani grob na\xc5\xa1li v gozdi\xc4\x8du pod Ro\xc5\xbeenberkom. 29. marca 1943 so ga izkopali in ga v slovesnem sprevodu nesli na Veselo Goro. Njegova grobnica je pred oltarjem na levi strani v cerkvi na Veseli Gori.'